V.V. De Hopsjlokkers

**Vastelaovesvereiniging (V.V.) De Hopsjlokkers** is de grutste en aajste vastelaovesvereiniging van Zjwame. Ziej is ópgerich in 1952, en haet es liefsjpreuk: *"Laot gaon dae wage"*. Dit waas taeves de sjpreuk van de eerste Prins van De Hopsjlokkers, Thei I.

In 2019 haet de vereiniging róndj de vieftig aktieve leje, en organiseert eder jaor *de Sjo!* (vreuger de Bóntje Aovindj).

## Gesjiedenis
De vastelaovesvereiniging waerde in 1952 ópgerich door de eerste krètser (sikretaris) Cor Wijnands, de eerste Prins van de vereiniging Thei de Loo, Vors Hoppius I (Pierre Hendrickx) en Dick vanne Zaalder.

Prins Thei I (de Loo) regeerde es eerste prins van de Hopsjlokkers in 1952 en ouch 1953 (door de Watersnoodramp in 1953 waerde in det jaor gèn nuje prins gekaoze). De liefsjpreuk van Thei I woor "Laot gaon dae wage". Dit waas ouch 'n nummer gesjreve door hem, en same mit "Zjwamerlandj det Gekkelandj" zin dit nag sjteeds bekende Zjwamer nummers tiedes de vastelaovindj.

Omdet d'r veur 1952 nag nootj ein eige vastelaovindj in Zjwame woor gehaje, mós in dae tied nag de toesjtumming waere gevraog aan de pesjtoor. Vastelaovindj waas vreuger namelik de daag van 't bekinde 40 oeregebied mit groot kirkelik Lof inne middig. Vors Hoppius I ging same mit de angere drie oprichters op audiejensie biej pesjtoor Hoen. Nao langk euverlik sjtumde de pesjtoor toe, en gaof toesjtumming om nao 't 40 oeregebed, vanaaf veer oer sjmiddes, te beginne. Naodet de pesjtoor akkoord waas, móste ze ouch nag langs de börgemeister (Strens). Toen dae heurde det de pesjtoor al toesjtumming haaj gegaeve woor hae ouch drek accoord. Hae deej vervolges de historiese oetsjpraok: "Versjaf Zjwame ein paar daag van echte joeks en Thei haaj det sjtielvol..."

Op vastelaovesmaondig om 5 oer leep gans Zjwame oet inne haop getuge te zin van 't eerste optraeje van de intoch van häör Prins, dae euver alle Hopsjlokkers de Meule kwoom zjweije. Van de toenmaolige loco-börgemeister Alers kreeg Prins Thei I de sjleutels en embleme euverhenjigd, womit de vastelaovindj in Zjwame offesjeel van sjtart kós gaon.

De naam Hopsjlokkers kump van de samevoeging tösse de wäörd *hop*, waat ein van de belangriekste ingrediejent is van beer, en *sjlokkers*, waat 't Zjwaamse waord veur 'drinkers' is.

## Lies van (Aad-)Prinse

## Liefleed van de Aad-Prinse
*<small>Veur Hopsjlokkers Prinse veur heure te same</small>*

*<small>Want carnaval viere zit ós in ’t blood</small>*

*<small>Biej sjpas en plezeer ós beerke te drinke</small>*

*<small>Is veur ós zo neudig wie dageliks brood</small>*

*<small>Al zin veur auch eks en gewaes in ’t verleje</small>*

*<small>En is ózze amstied al heel lang geleje</small>*

*<small>Es de dolle daag ós weer biejein bringe</small>*

*<small>Klink vôller en bliejer ós prinselik refrein:</small>*

*<small>LAOT GAON DAE WAGE, TRALALALALA.....</small>*

*<small>LAOT GAON DAE WAGE, TRALALALALA.....</small>*

*<small>LAOT ’M MER GAON, LAOT ’M MER GAON, LAOT NOE DAE WAGE GAON.</small>*

*<small>LAOT GAON DAE WAGE, TRALALALALA.....</small>*

*<small>LAOT GAON DAE WAGE, TRALALALALA.....</small>*

*<small>LAOT ’M MER GAON, LAOT ’M MER GAON, LAOT NOE DAE WAGE GAON.</small>*

*<small>Veur Hopsjlokkers winse, det is det in Zjwame</small>*

*<small>De carnaval jaore maag blieve besjtaon</small>*

*<small>Doot allemaol mit en vergaet ens eur zorge</small>*

*<small>Want heringe-goonsdig is alles gedaon</small>*

*<small>Al zin veur auch eks en gewaes in ’t verleje</small>*

*<small>En is ózze amstied al heel lang geleje</small>*

*<small>Es de dolle daag ós weer biejein bringe</small>*

*<small>Klink vóller en bliejer ós prinselik refrein:</small>*

*<small>LAOT GAON DAE WAGE, TRALALALALA.....</small>*

*<small>LAOT GAON DAE WAGE, TRALALALALA.....</small>*

*<small>LAOT ’M MER GAON, LAOT ’M MER GAON, LAOT NOE DAE WAGE GAON.</small>*

*<small>LAOT GAON DAE WAGE, TRALALALALA.....</small>*

*<small>LAOT GAON DAE WAGE, TRALALALALA.....</small>*

*<small>LAOT ’M MER GAON, LAOT ’M MER GAON, LAOT NOE DAE WAGE GAON.</small>*